Ο **Αθηναϊκός Αθλητικός Σύλλογος Βύρωνα** είναι ελληνικό αθλητικό σωματείο με έδρα δραστηριοτήτων το Βύρωνα Αττικής. Επίσημο έτος ίδρυσής του είναι το 1917. Χρώματα της ομάδας είναι το κόκκινο και το κίτρινο και έμβλημα το πλατανόφυλλο. Διατηρεί τμήματα ποδοσφαίρου, καλαθοσφαίρισης, χειροσφαίρισης και πινγκ πονγκ. Πρόεδρος του σωματείου είναι ο Γιώργος Φλαμπούρης.

Ιστορικές πληροφορίες
---------------------

### 1917-1940

Ο Αθηναϊκός αποτελεί ένα από τα 4 σωματεία που συμμετείχαν το 1924 στη δημιουργία της ΕΠΣ Αθηνών, μαζί τους Παναθηναϊκό και Απόλλωνα Σμύρνης (πρωτεργάτες της κίνησης για την ανεξαρτητοποίηση των αθηναϊκών ποδοσφαιρικών συλλόγων από την ΕΠΣ Ελλάδος), καθώς και το μικρής διάρκειας Μίλωνα Αθηνών. Με την ίδρυση της ΕΠΟ το 1926 εγγράφηκε αμέσως στη δύναμή της, λαμβάνοντας αύξοντα αριθμό μέλους το 5.  

Ιδρύθηκε από ποδοσφαιριστές της ιστορικής ποδοσφαιρικής ομάδας Π.Σ. Γουδί. Το 1914 παίκτες από το Γουδί δημιούργησαν τη θυγατρική ομάδα *"Χόουπ"* (*Hope: Ελπίς*). Το 1917, που έγινε επίσημο σωματείο από το πρωτοδικείο, έλαβε το όνομα "Αθηναϊκός". Ως ιδρυτικά μέλη αναφέρονται οι: Ψύχας, Γόνας, Χρυσάφης, Πατούσας, Καγκελάρης (Στέφανος και Σπύρος), Μανόπουλος, Μουρίκης, Ρόγης, Σαρρής και Παναγόπουλος. Ως το 1931 μετείχε στην Α΄ κατηγορία. Τότε, επειδή έδωσε φιλικό αγώνα με την μη αναγνωρισμένη ομάδα "Πράσινα Πουλιά", την οποία είχαν δημιουργήσει δυσαρεστημένοι παίκτες του Παναθηναϊκού, τιμωρήθηκε με υποβιβασμό στη Γ΄ κατηγορία. Το 1937 ανέβηκε ξανά στην Α΄ και στο πρωτάθλημα 1940-41 ήταν πρωτοπόρος στη βαθμολογία ως τις 28 Οκτωβρίου 1940 που ξέσπασε ο πόλεμος και διακόπηκε το πρωτάθλημα. Επικεφαλής τερμάτισε και στο ανεπίσημο πρωτάθλημα Αθηνών-Περιαιώς που διεξήχθη στα χρόνια της κατοχής, τη σεζόν 1943-44.

### 1941-1952

Ως το Β΄ παγκόσμιο πόλεμο ήταν από τα πλουσιότερα σωματεία. Εκτός από ποδόσφαιρο, διατηρούσε τμήματα στίβου, κολύμβησης και σκοποβολής. Είχε πολυτελή γραφεία στη γωνία των οδών Χαλκοκονδύλη & Πατησίων, στα οποία στεγάζονταν και άλλα σωματεία καθώς και η ΕΠΣΑ. Τα γραφεία αυτά πυρπολήθηκαν στα γεγονότα του Δεκεμβρίου 1944 (Δεκεμβριανά), με αποτέλεσμα να καταστραφούν τα αρχεία και τα τρόπαια του συλλόγου και να μείνει άστεγος. Μεταπολεμικά βρέθηκε στην Α΄ κατηγορία και από το 1950 στην Α2 κατηγορία της ΕΠΣΑ. Τον Ιούλιο του 1952 συγχωνεύτηκε με την ομάδα του Βύρωνα **Α.Ε. Νέας Ελβετίας** (είχε ιδρυθεί το 1937 ως ανεξάρτητο σωματείο αρχικά, αλλά πριν τον Β' Παγκόσμιο Πόλεμο έγινε επίσημο) και προέκυψε η νέα ονομασία **Αθηναϊκός Νέας Ελβετίας Αθλητικός Σύλλογος**. Συνήθως τον αποκαλούσαν *Αθηναϊκό* ή *Αθηναϊκό Νέας Ελβετίας*. Ο Αθηναϊκός είχε αριθμό μητρώου ΕΠΟ 5, τον οποίο διατήρησε και ο σύλλογος που προήλθε από τη συγχώνευση, ενώ η Νέα Ελβετία είχε Α.Μ. ΕΠΟ το 140. Το κόκκινο ήταν το χρώμα του Αθηναϊκού και το κίτρινο της Νέας Ελβετίας. Αγωνιζόταν μέχρι και τις αρχές της δεκαετίας του '60 στο γήπεδο της Νέας Ελβετίας που βρισκόταν κοντά στο Σκοπευτήριο της Καισαριανής από την πλευρά του Δήμου Βύρωνα. Ο Αθηναϊκός πούλησε αρκετούς παίκτες σε μεγάλες ομάδες, προκειμένου να συγκεντρώσει χρήματα για να εκσυγχρονίσει το συγκεκριμένο γήπεδο και γι' αυτό η ίδρυση της Α' Εθνικής το 1959 τον βρήκε αποδυναμωμένο και άρα εκτός μεγάλης κατηγορίας. Η έκταση του γηπέδου, ωστόσο, ανήκε σε ιδιώτη (Αναγνωστόπουλο) και παρά τις προσπάθειες του σωματείου να διασωθεί το γήπεδο μέσω της πολιτείας, αυτό οικοπεδοποιήθηκε. 

### 1961-1970

Ο Αθηναϊκός διέθετε τμήμα καλαθοσφαίρισης πριν τον Β' Παγκόσμιο Πόλεμο, ωστόσο λόγω έλλειψης σωζόμενων αρχείων η ίδρυση του τμήματος τοποθετείται στις 14 Αυγούστου 1969, ημερομηνία επανίδρυσης επί προεδρίας Αθανασίου Αντωνόπουλου. Ο σύλλογος συμμετείχε για πρώτη φορά σε επίσημο αγώνα κατά την αγωνιστική περίοδο 1969-70, λαμβάνοντας μέρος στο Πρωτάθλημα Γ' Κατηγορίας Αττικής.

### 1971-1980

Ο Αθηναϊκός διατηρεί τμήμα χειροσφαίρισης από τα τέλη της δεκαετίας του 1970, οπότε και διοργανώθηκε για πρώτη φορά επίσημο πανελλαδικό πρωτάθλημα. Κατά τη διάρκεια της πορείας τους, τόσο το ανδρικό όσο και το γυναικείο τμήμα διαγωνίστηκαν σε διάφορες περιστάσεις σε ευρωπαϊκές διοργανώσεις, όπως το Champions League Ανδρών και το Challenge Cup Γυναικών.

### 1981-1990

Το γυναικείο τμήμα καλαθοσφαίρισης του Αθηναϊκού πραγματοποίησε τα πρώτα του βήματα τη δεκαετία του 1980, με τη συμβολή των Στέλιου Ακριβιάδη (έφορος επί πολλά χρόνια) και Ανδρέα Λαμπρινίδη (επί σειρά ετών διετέλεσε Γενικός Αρχηγός και βασικός χρηματοδότης της ομάδας). Το 1986 ο Αθηναϊκός κατακτά το Πρωτάθλημα Ελλάδας Χειροσφαίρισης Μικρών Ηλικιών. Την ίδια χρονιά το γυναικείο τμήμα χάντμπολ κατακτά το Πρωτάθλημα Ελλάδας χειροσφαίρισης γυναικών και την επόμενη χρονιά κατακτά για δεύτερη φορά τον τίτλο.

Μετά το πέρας της αγωνιστικής περιόδου 1986-87, και μετά από τέσσερις συνεχόμενες ανόδους, το ανδρικό τμήμα μπάσκετ κατέκτησε την άνοδό του για πρώτη φορά στην ιστορία του στη Γ' Εθνική Κατηγορία. Το 1988 η γυναικεία ομάδα χάντμπολ κατατκά το Κύπελλο Ελλάδος χειροσφαίρισης γυναικών.

### 1991-2000

Η πιο επιτυχημένη περίοδος του ποδοσφαιρικού τμήματος ήταν στο ξεκίνημα της δεκαετίας του '90. Τότε αγωνίστηκε στην Α΄ Εθνική με ιδιαίτερη επιτυχία.
Το 1991 ο Αθηναϊκός αγωνίστηκε στο διπλό τελικό του κυπέλλου Ελλάδας εναντίον του Παναθηναϊκού χάνοντας με 3-0 και 2-1. Το ίδιο έτος τερμάτισε στην 6η θέση του πρωταθλήματος. Την επόμενη σεζόν (1991-92) αγωνίστηκε στο Κύπελλο Κυπελλούχων εναντίον της κατόχου του τροπαίου Μάντσεστερ Γιουνάιτεντ. Ενώ ήρθε ισόπαλος 0-0 στον πρώτο αγώνα στο Γήπεδο Λεωφόρου Αλεξάνδρας, έφτασε να διεκδικεί την πρόκριση μέσα στο Μάντσεστερ. Διατήρησε το 0-0 έως το δεύτερο ημίχρονο της παράτασης, όταν και δέχτηκε 2 γκολ.

Το 1995 η γυναικεία ομάδα χάντμπολ του Αθηναϊκού κατακτά το Κύπελλο Ελλάδος. Το 1997 αναδεικνύεται και πάλι Κυπελλούχος Ελλάδας. Την ίδια χρονιά το Κύπελλο Ελλάδας στους άνδρες κατακτά και το ανδρικό τμήμα χάντπολ του Αθηναϊκού.

### 2001-2010

Το 2005 η ανδρική ομάδα χάντμπολ του Αθηναϊκού κατακτά το Πρωτάθλημα Ελλάδας χειροσφαίρισης ανδρών. Παράλληλα κατακτά και το Κύπελλο Ελλάδος χειροσφαίρισης ανδρών κάνοντας το νταμπλ. Το 2006 στέφθηκε και πάλι Κυπελλούχος Ελλάδας.

Στις 30 Μαρτίου 2009 η ομάδα μπάσκετ γυναικών του Αθηναϊκού εξασφάλισε μαθηματικά το Πρωτάθλημα Ελλάδος. Για πρώτη φορά στην ιστορία της κορυφαίας κατηγορίας των ελληνικών γυναικείων πρωταθλημάτων μπάσκετ μία ομάδα κατακτά αήττητη το πρωτάθλημα.

Το 2010 ο Αθηναϊκός υπήρξε η πρώτη γυναικεία ομάδα στην ιστορία του αθλήματος στη χώρα που κατέκτησε Triple Crown (Πρωτάθλημα, Κύπελλο και Ευρωπαϊκό Πρωτάθλημα). Κατέκτησε το πρωτάθλημα Α1 Εθνικής αήττητος για δεύτερη συνεχόμενη χρονιά. Στα πλαίσια του EuroCup Γυναικών, που η γυναικεία ομάδα μπάσκετ του Αθηναϊκού, την 1η Απριλίου 2010 συμμετείχε στον πρώτο τελικό της διοργάνωσης νικώντας εκτός έδρας τη ρωσική Ναντέζντα Αρινμπούρκ με σκορ 65-57. Ακολούθως, στις 8 Απριλίου 2010, οπότε και έλαβε χώρα ο δεύτερος τελικός στο Κλειστό της Εργάνης, αν και ηττήθηκε 57-53 από τη Ναντζέντα, πανηγύρισε την κατάκτηση του τροπαίου, του πρώτου ευρωπαϊκού τίτλου που κατακτά ποτέ ελληνικός γυναικείος σύλλογος στην καλαθοσφαίριση. Προπονητής της ιστορικής ομάδας ήταν ο Τζώρτζης Δικαιουλάκος, ενώ οι αθλήτριες που αγωνίστηκαν στους δύο τελικούς ήταν οι Δήμητρα Καλέντζου, Λολίτα Λύμουρα, Όλγα Χατζηνικολάου, Βακίνα Βολονάκη, Νικόλ Μπεθ Σούλις, Γκιντάρ Πετρονίτε, Πολύμνια Σαρέγκου, Κάντις Γουίγγινς, Αφροδίτη Κοσμά, Ρουθ Ράιλι και Ιρένε Βιζμπάριενε.

Στις 18 Οκτωβρίου 2010 ο σύλλογος, ως Κυπελλούχος Ευρώπης, αντιμετώπισε τη Σπάρτακ Μόσχας Περιχώρων, τροπαιούχο της Euroleague, στο Κλειστό του Αγίου Θωμά, στα πλαίσια του θεσμού του Super Cup Ευρώπης. Η αθηναϊκή ομάδα γνώρισε την ήττα με σκορ 70-61.

### 2011-2020

Το 2011, η γυναικεία ομάδα μπάσκετ κατέκτησε το Πρωτάθλημα Ελλάδας, για τρίτη συνεχόμενη χρονιά, διατηρώντας το αήττητο μετά από 74 παιχνίδια. Παράλληλα κατέκτησε και το κύπελλο Ελλάδας.

Στις 12 Νοεμβρίου 2011, στον αγώνα πρωταθλήματος με την ΦΕΑ, η ομάδα του Αθηναϊκού κατέρριψε το αήττητο ρεκόρ του Άρη Θεσσαλονίκης, το οποίο κατείχε από την δεκαετία του 1980, και έγινε η μόνη ομάδα καλαθοσφαίρισης η οποία είναι αήττητη στα πρωταθλήματα της Α1 για περισσότερες από 81 σερί αγωνιστικές. Στις 18 Φεβρουάριου 2012, η Γυναικεία ομάδα του Αθηναϊκού, κερδίζοντας εκτός έδρας την ομάδα του Κρόνου Άγιου Δημητρίου, κατέρριψε το ιστορικό σερί του πανεπιστημίου του Connecticut φτάνοντας στην 91 συνεχόμενη νίκη.

Το 2012 η ομάδα κορασίδων του Αθηναϊκού κατέκτησε το πρωτάθλημα Α' κατηγορίας ΈΣΚΑ.

Τμήματα
-------

| Κατηγορία | Τμήματα |
| --- | --- |
| Ενεργά τμήματα | Ποδόσφαιρο ανδρών · Καλαθοσφαίριση ανδρών · Καλαθοσφαίριση γυναικών · Χειροσφαίριση ανδρών · Χειροσφαίριση γυναικών · Πινγκ-πονγκ • esports |
| Ανενεργά τμήματα | Στίβος · Κολύμβηση · Σκοποβολή |
|

Τίτλοι
------

### Τμήμα Καλαθοσφαίρισης Γυναικών

* 1 EuroCup: 2010
* 4 Πρωταθλήματα Ελλάδας: 2009, 2010, 2011, 2012
* 3 Κύπελλα Ελλάδας: 2010, 2011, 2012

### Τμήμα Χειροσφαίρισης Ανδρών

* 1 Πρωτάθλημα Ελλάδας: 2005
* 3 Κύπελλα Ελλάδας: 1997, 2005, 2006

### Τμήμα Χειροσφαίρισης Γυναικών

* 2 Πρωταθλήματα Ελλάδας: 1986, 1987
* 3 Κύπελλα Ελλάδας: 1988, 1995, 1996

### Τμήμα Υποδομών Χειροσφαίρισης

* 1 Πρωτάθλημα Ελλάδος Μίνι: 1986

### Τμήμα Υποδομών Ποδοσφαίρου

* 2 Κύπελλα ΕΠΣ: 1980, 1981

Παραπομπές
----------

1. ↑  topiko24.gr Αρχειοθετήθηκε 2016-03-10 στο Wayback Machine. Αθηναϊκός: Επανεξελέγη στην Προεδρία ο Φλαμπούρης
2. ↑  dimosbyrona.gr Αθλητικά Σωματεία
3. ↑  ιστορικό της ΕΠΣΑ[*νεκρός σύνδεσμος*]
4. ↑  «Σωματεία: Αθηναϊκός». *epsath.gr*. Ε.Π.Σ. Αθηνών. Ανακτήθηκε στις 7 Ιουνίου 2017.
5. ↑  Καγκελάρη, Ιστορία: σελ.260-262, 436 και XXXIX-XL
6. ↑  «"Αθλητική Ηχώ", 27/5/1955». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 6 Μαρτίου 2011.
7. ↑  «Ιστορία συλλόγου» Αρχειοθετήθηκε 2015-04-02 στο Wayback Machine. επίσημος ιστότοπος ανδρικού τμήματος καλαθοσφαίρισης Αθηναϊκού Α.Σ.
8. ↑  European Handball Federation, επίσημος ιστότοπος.
9. ↑  «Ιστορία» Αρχειοθετήθηκε 2011-09-27 στο Wayback Machine. επίσημος ιστότοπος γυναικείου τμήματος καλαθοσφαίρισης Αθηναϊκού Α.Σ.
10. ↑  O Aθηναϊκός στο Ολντ Τράφορντ! - gazzetta.gr
11. ↑  «Αθηναϊκός: Χόρεψε την αρκούδα, αγκαλιά με την κούπα!»[*νεκρός σύνδεσμος*], άρθρο στον ιστότοπο SportNet.gr, 1 Απριλίου 2010.
12. ↑  «Κυπελλούχος Ευρώπης ο Αθηναϊκός» Αρχειοθετήθηκε 2010-07-06 στο Wayback Machine. άρθρο στον ιστότοπο Contra.gr, 8 Απριλίου 2010.
13. ↑  «Το πρώτο!» Αρχειοθετήθηκε 2010-04-17 στο Wayback Machine. άρθρο στον ιστότοπο SportNet.gr, 8 Απριλίου 2010.
14. ↑  Σταυρουλάκης, Γιάννης. «Dancing Queens!!!», άρθρο στον ιστότοπο Gazzetta.gr, 8 Απριλίου 2010.
15. ↑  Καλιμάνης, Παναγιώτης. «Φόρεσαν το στέμμα!»[*νεκρός σύνδεσμος*], άρθρο στον ιστότοπο SportDog.gr, 8 Απριλίου 2010.
16. ↑  «Spartak Moscow Region win fun Supercup over Athinaikos», άρθρο στον επίσημο ιστότοπο της FIBA Europe, 18 Οκτωβρίου 2010. (Αγγλικά)
17. ↑  «Δεν τα κατάφερε ο Αθηναϊκός», άρθρο στον ιστότοπο Gazzetta.gr, 18 Οκτωβρίου 2010.
18. ↑  «Πρωταθλητής ξανά ο Αθηναϊκός με 74 συνεχόμενες νίκες», άρθρο στον ιστότοπο In.gr, 12 Μαΐου 2011.

Βιβλιογραφία
------------

* Δημήτρης Καραγκούνης - Δήμος Μανίκας: "*Η Ιστορία του Αθηναϊκού*", Αθήνα 1987
* Καγκελάρη, Π.Δ.: "*Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)*", Κέρκυρα 2011 ISBN 978-960-85532-2-4

Εξωτερικοί σύνδεσμοι
--------------------

* Αθηναϊκός Α.Σ. επίσημη ιστοσελίδα ανδρικού τμήματος ποδοσφαίρου με υπερσυνδέσμους προς όλα τα τμήματα του σωματείου

**Επίσημοι ιστότοποι:**

* Αθηναϊκός Α.Σ. επίσημη ιστοσελίδα ανδρικού τμήματος ποδοσφαίρου
* Αθηναϊκός Α.Σ. επίσημη ιστοσελίδα ανδρικού τμήματος καλαθοσφαίρισης
* Αθηναϊκός Α.Σ. επίσημη ιστοσελίδα γυναικείου τμήματος καλαθοσφαίρισης
* Αθηναϊκός Α.Σ. επίσημη ιστοσελίδα τμημάτων υποδομών γυναικείας καλαθοσφαίρισης
* Αθηναϊκός Α.Σ. επίσημη ιστοσελίδα τμήματος χειροσφαίρισης

**Διεθνής παρουσία:**

* Αθηναϊκός Α.Σ. ιστοσελίδα της FIBA για το 2011 (γυναικείο τμήμα)
* Κατάκτηση του Eurocup Γυναικών 2010, επίσημη ιστοσελίδα της FIBA
* Αθηναϊκός Α.Σ. European Handball Federation (τμήμα ανδρών)
* Αθηναϊκός Α.Σ. European Handball Federation (τμήμα γυναικών)

**Γήπεδα:**

* Δημοτικο Σταδιο Βυρωνα

**Διάφορα:**

* Αθηναϊκός Α.Σ.[*νεκρός σύνδεσμος*], φωτογραφικό υλικό στο basketopolis.com
* Blog με την ιστορία του Αθηναϊκού από το 1917 μέχρι σήμερα
* Blog φίλων της ομάδας του Αθηναϊκού
* Δικαιουλάκος: «Το πλάνο πήγε περίπατο», συνέντευξη του Τζώρτζη Δικαιουλάκου, προπονητή της ομάδας  
που κατέκτησε το Triple Crown στη γυναικεία καλαθοσφαίριση το 2009-10.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Αθηναϊκός Αθλητικός Σύλλογος |
| --- |
|  |
| Τμήματα | 
Ποδόσφαιρο ανδρών · Μπάσκετ ανδρών · Μπάσκετ γυναικών · Χειροσφαίριση ανδρών · Χειροσφαίριση γυναικών · Πινγκ-πονγκ |
|  |
| Ανενεργά τμήματα | 
Στίβος · Κολύμβηση · Σκοποβολή |
|  |
| Πρόεδροι τμημάτων | 
Γεώργιος Φλαμπούρης · Κώστας Πετρόπουλος |
|  |
| Έδρες τμημάτων | 
Γήπεδο Βύρωνα · Kλειστό Γυμναστήριο Εργάνης |
|  |
| Αθλητές | 
Ποδοσφαιριστές · Καλαθοσφαιριστές · Χειροσφαιριστές · Κολυμβητές · Στίβου · Σκοπευτές |
|  |
| Προπονητές | 
Ποδοσφαίρου · Μπάσκετ · Χάντμπολ |
|  |
| Ντέρμπι | 
Ευρωπαϊκοί τελικοί |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικοί αθλητικοί σύλλογοι με διεθνή τρόπαια |
| --- |
|  |
| Πρωταθλήματα Ευρώπης | 

|  |  |  |  |
| --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Παναθηναϊκός (6) · Ολυμπιακός Πειραιώς (3) |

 |
|  |
| Υδατοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (2) |
|  |
| Γυναικών | 
Ολυμπιακός Πειραιώς (3) · Ν.Ο. Βουλιαγμένης (2) · Α.Ν.Ο. Γλυφάδας (2) |

 |
|  |
| Παράκτια Χειροσφαίριση | 

|  |  |
| --- | --- |
| Ανδρών | 
Γ.Α.Σ. Κιλκίς (1) |
|  |
| Γυναικών | 
Avant Garde Sports Club (1) |

 |

 |
|  |
| Κύπελλα Ευρώπης | 

|  |  |  |  |  |  |  |
| --- | --- | --- | --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Α.Ε.Κ. (2, 1) · Άρης Θεσσαλονίκης (1, 1, 1) · Π.Α.Ο.Κ. (1, 1) · Γ.Σ. Αμαρουσίου (1) |
|  |
| Γυναικών | 
Αθηναϊκός Βύρωνα (1) |

 |
|  |
| Πετοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (2, 1) |
|  |
| Γυναικών | 
Ολυμπιακός Πειραιώς (1) |

 |
|  |
| Υδατοσφαίριση | 

|  |  |
| --- | --- |
| Ανδρών | 
Ν.Ο. Βουλιαγμένης (1) · Απόλλων Σμύρνης (1) |
|  |
| Γυναικών | 
Εθνικός Πειραιώς (2) · Ν.Ο. Βουλιαγμένης (1) · Ολυμπιακός Πειραιώς (1) |

 |
|  |
| Χειροσφαίριση | 

|  |  |
| --- | --- |
| Ανδρών | 
Διομήδης Άργους (1) · A.E.K. (1) |

 |
|  |
| Πάλη | 

|  |  |
| --- | --- |
| Ανδρών | 
Ολυμπιακός Πειραιώς (1) |

 |
|  |
| Επιτραπέζια Αντισφαίριση | 

|  |  |
| --- | --- |
| Ανδρών | 
Ολυμπιακός Πειραιώς (1) |
|  |
| Γυναικών | 
Παναθηναϊκός (1) |

 |

 |
|  |
| Super Cup Ευρώπης | 

|  |  |  |  |  |  |  |
| --- | --- | --- | --- | --- | --- | --- |
| Υδατοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (1) |
|  |
| Γυναικών | 
Ολυμπιακός Πειραιώς (3) · Ν.Ο. Βουλιαγμένης (2) |

 |

 |
|  |
| Διηπειρωτικά Κύπελλα | 

|  |  |  |  |
| --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Παναθηναϊκός (1)  · Ολυμπιακός Πειραιώς (1) · Α.Ε.Κ. (1) |

 |

 |
|  |
| Βαλκανικά Κύπελλα | 

|  |  |  |  |
| --- | --- | --- | --- |
| Ποδόσφαιρο | 

|  |  |
| --- | --- |
| Ανδρών | 
Ολυμπιακός Πειραιώς (1) · Πανιώνιος Σμύρνης (1)  · Παναθηναϊκός (1) · Ηρακλής Θεσσαλονίκης (1) · Ο.Φ.Η. (1)  · Εδεσσαϊκός (1) |

 |

 |

 |